***Γαλλικά – Ε’ Δημοτικού***

***Ημερομηνία:***

***Σχέδιο Μαθήματος***

 **Tous les jours nous allons à l’école /
 Κάθε μέρα πηγαίνουμε στο σχολείο**

***Χρόνος :*** 1 διδακτική ώρα

***Τεχνολογικό πλαίσιο:*** Χρήση διαδραστικού πίνακα

|  |
| --- |
| **Περιγραφή γραμματικού φαινομένου και κατηγορία λεξιλογίου**Το ρήμα “aller” και το συνηρημένο άρθρο (article contracté)au, à l’, à la, aux |

***Ομαδική Δραστηριότητα:*** Σχηματισμός προτάσεων με το ρήμα *aller* με την βοήθεια του υλικού που βρίσκεται παρακάτω.

***Πρόταση διαδραστικού ηλεκτρονικού παιχνιδιού:*** [***http://www.logicieleducatif.fr/francais/conjugaison\_grammaire/conjugaison-aller.php***](http://www.logicieleducatif.fr/francais/conjugaison_grammaire/conjugaison-aller.php)

***Πρόταση παρακολούθησης βίντεο:*** [***https://www.youtube.com/watch?v=D4ktRrWUzCw***](https://www.youtube.com/watch?v=D4ktRrWUzCw)

**Διδακτικοί στόχοι:** Οι μαθητές:

να γνωρίσουν και να αφομοιώσουν το ρήμα *aller*, τα συνηρημένα άρθρα (articles contractés) *au, à l’, à la, aux* και λίγες λέξεις που δηλώνουν τόπο και μπορούν να συνοδεύουν το ρήμα.

**Τι γνωρίζουν ήδη οι μαθητές:**

Έχουν ξανασυναντήσει τους τύπους au, à la, à l’, aux στο κεφάλαιο με τα αθλήματα, άρα ήδη γνωρίζουν σε ποιο γένος και αριθμό αντιστοιχεί κάθε άρθρο.

**Ποιες δυσκολίες έχουν οι μαθητές:**

Πρέπει να τονίσουμε στους μαθητές ότι, παρόλο που η κατάληξη του απαρεμφάτου του ρήματος “aller” είναι –er, το ρήμα δεν ανήκει στην πρώτη συζυγία , άρα δεν κλίνεται με τον τρόπο που ήδη γνωρίζουν.

**Πορεία Διδασκαλίας**

1. Ξεκινάμε ανακοινώνοντας στους μαθητές ότι θα μάθουν το ρήμα *aller.* Γράφουμε το απαρέμφατο στον πίνακα και υπογραμμίζουμε την κατάληξη –er τονίζοντας ότι το συγκεκριμένο ρήμα δεν ανήκει στην 1η συζυγία και άρα έχει διαφορετική κλίση από τα ρήματα που ήδη γνωρίζουν.

# Χρησιμοποιούμε την παρουσίαση σε power point . Προφέρουμε τις φράσεις και ζητάμε από τους μαθητές να επαναλάβουν αλλά και να κάνουν υποθέσεις για το νόημα των φράσεων με την βοήθεια των εικόνων, αλλά και την δική μας για τις άγνωστες εκφράσεις. Επιμένουμε στην προφορά.

1. Όταν φτάσουμε στην διαφάνεια με το ρήμα *aller* προφέρουμε όλα τα πρόσωπα και ζητάμε από έναν εθελοντή να τα επαναλάβει.
2. Στην επόμενη διαφάνεια εξηγούμε στους μαθητές ότι τα συνηρημένα άρθρα αποτελούνται από την πρόθεση *à* και τα οριστικά άρθρα, αλλά η πρόθεση συναιρείται με τα άρθρα *le* και *les* και έτσι προκύπτουν οι τύποι *au* και *aux*. Έτσι δεν μπορούμε ποτέ να πούμε *à le* ή *à les*.
3. Ζητάμε από τους μαθητές να φτιάξουν φράσεις με το *aller* και τους δίνουμε το απαραίτητο λεξιλόγιο για να τις ολοκληρώσουν, π.χ. la pharmacie, la bibliothèque, la maison κτλ.
4. Μοιράζουμε το φύλλο εργασίας και αφήνουμε τους μαθητές να δουλέψουν ατομικά. Διορθώνουμε τις ασκήσεις προφορικά γράφοντας τις απαντήσεις στον πίνακα, όταν χρειάζεται, για να αποφύγουμε πιθανά ορθογραφικά λάθη.
5. Χωρίζουμε τους μαθητές σε ζευγάρια. Ανακατεύουμε το υλικό με τις λέξεις που δηλώνουν τόπο και αναθέτουμε σε έναν μαθητή από κάθε ζευγάρι να τραβήξει ένα χαρτάκι. Το ζευγάρι θα πρέπει να σχηματίσει μία φράση με το aller και την λέξη που έχει στα χέρια. Ένας μαθητής από άλλο ζευγάρι αποφασίζει σε ποιο πρόσωπο θα γίνει η φράση.

***Σημειώσεις:………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………***

le marché

la poste

le zoo

l’aquarium

les parcs d’attractions

l’ animalerie

l’hôtel

le supermarché

l’église

les toilettes

la boucherie

la cantine